stanford-oval/wikipedia huggingface dataset:
אירוויזיון 2020
המדינות המשתתפות

ה-EBU הודיע ב-13 בנובמבר 2019 כי ארבעים ואחת מדינות ישתתפו בתחרות, כולל אוקראינה ובולגריה שחזרו לאחר היעדרותן מתחרות 2019 ובזמן שהונגריה ומונטנגרו פרשו מתחרות 2020.
בשל ביטול האירוויזיון שודרו שלושה משדרים החלופיים. בשני המשדרים הראשונים, ששודרו בתאריכים שבהם היו אמורים להתקיים חצאי הגמר, בוצעו השירים במלואם לפי חצאי הגמר שבהם היו אמורים להשתתף ולפי הסדר שהיה מתוכנן להם (בשונה מהנהוג, סדר השירים התגלה רק במשדרים עצמם). במשדרים שהחליפו את חצאי הגמר בוצעו גם השירים של המדיניות שהיו צריכות להשתתף ישירות בגמר ולהצביע באותו חצי הגמר. שני משדרים אלו הוצגו רק בערוץ היוטיוב של האירוויזיון.
המשדר השלישי (הגמר) שודר במקביל ביוטיוב ובטלוויזיה בכל מדינה ובו הוצגו השירים, כ-40 שניות מכל שיר ומסר מהמתמודדים שהיו אמורים לייצג את מדינתם. הקטעים בוצעו לפי סדר הענקת הנקודות שהיה אמור להיות בגמר. בנוסף להצגת קטעים מהשירים שהיו אמורים להתמודד בתחרות, היו מחוות וביצועים מיוחדים לשירי אירוויזיון ישנים בביצועים של מתמודדי עבר וביצועים של שירים חדשים.
המדינות המשתתפות > חצי הגמר הראשון

בחצי גמר זה היו אמורות להשתתף 17 מדינות ובו היו אמורות להצביע המדינות הבאות המשתתפות אוטומטית בגמר: איטליה, גרמניה והולנד.
| סדר | מדינה | שפה | אמן | שיר | תרגום לעברית |
| --- | --- | --- | --- | --- | --- |
| 1 | שוודיה שוודיה | אנגלית | The Mamas | "Move" | לזוז |
| 2 | בלארוס בלארוס | בלארוסית | ואל | "Da Vidna" | עד עלות השחר |
| 3 | אוסטרליה אוסטרליה | אנגלית | מונטיין | "Don't Break Me" | אל תשבור אותי |
| 4 | מקדוניה הצפונית מקדוניה הצפונית | אנגלית | וסיל גרוונלייב | "You" | את/ה |
| 5 | סלובניה סלובניה | סלובנית | אנה סוקליץ' | "Voda" | מים |
| 6 | ליטא ליטא | אנגלית | דה רופ | "On Fire" | עולה באש |
| 7 | אירלנד אירלנד | אנגלית | לזלי רוי | "Story Of My Life" | סיפור חיי |
| 8 | רוסיה רוסיה | אנגלית וספרדית | ליטל ביג | "Uno" | אחד |
| 9 | בלגיה בלגיה | אנגלית | הוברפוניק | "Release Me" | שחרר אותי |
| 10 | מלטה מלטה | אנגלית | דסטיני צ'וקוניארה | "All of My Love" | כל אהבתי |
| 11 | קרואטיה קרואטיה | קרואטית | דמיר קדז'ו | "Divlji vjetre" | רוחות פראיות |
| 12 | אזרבייג'ן אזרבייג'ן | אנגלית ויפנית | סמירה אפנדי | "Cleopatra" | קלאופטרה |
| 13 | קפריסין קפריסין | אנגלית | סנדרו ניקולס | "Running" | רץ |
| 14 | נורווגיה נורווגיה | אנגלית | אולריקה בראנדסטורפ | "Attention" | תשומת לב |
| 15 | ישראל ישראל | אנגלית, עברית, אמהרית, ערבית, שפה מתוכננת | עדן אלנה | "Feker Libi" | אהוב ליבי |
| 16 | רומניה רומניה | אנגלית | רוקסן | "Alcohol You" | אתקשר אליך |
| 17 | אוקראינה אוקראינה | אוקראינית | גו איי | "Solovey" | זמיר |
המדינות המשתתפות > חצי הגמר השני

בחצי גמר זה היו אמורות להשתתף 18 מדינות, ובו היו אמורות להצביע גם המדינות הבאות המשתתפות אוטומטית בגמר: צרפת, הממלכה המאוחדת וספרד.
| סדר | מדינה | שפה | אמן | שיר | תרגום לעברית |
| --- | --- | --- | --- | --- | --- |
| 1 | יוון יוון | אנגלית | סטפניה ליבראקאקיס | "Superg!rl" | ילדת על |
| 2 | אסטוניה אסטוניה | אנגלית | אוקו סוביסטה | "What Love Is" | מהי אהבה? |
| 3 | אוסטריה אוסטריה | אנגלית | וינסנט בואנו | "Alive" | חי |
| 4 | מולדובה מולדובה | אנגלית | נטליה גורדיינקו | "Prison" | כלא |
| 5 | סן מרינו סן מרינו | אנגלית | סנהיט | "Freaky!" | מוזר! |
| 6 | צ'כיה צ'כיה | אנגלית | בני כריסטו | "Kemama" | קמהמה |
| 7 | סרביה סרביה | סרבית, ספרדית, אנגלית | הוריקן | "Hasta la Vista" | להתראות |
| 8 | פולין פולין | אנגלית | אליציה שמפלינסקה | "Empires" | אימפריות |
| 9 | איסלנד איסלנד | אנגלית | דאדי פרייר | "Think About Things" | חושבת על דברים |
| 10 | שווייץ שווייץ | צרפתית | גיונס טירס | "Répondez-moi" | ענה לי |
| 11 | דנמרק דנמרק | אנגלית | בן וטן | "Yes" | כן |
| 12 | אלבניה אלבניה | אנגלית | ארילנה ארה | "Fall From The Sky" | ליפול מהשמיים |
| 13 | פינלנד פינלנד | אנגלית | אקסל קנקאנרנטה | "Looking Back" | מסתכלים אחורה |
| 14 | ארמניה ארמניה | אנגלית | אתנה מנוקיאן | "Chains on You" | מחרוזות עליך |
| 15 | פורטוגל פורטוגל | פורטוגזית | אליזה סילבה | "Medo De Sentir" | הפחד להרגיש |
| 16 | גאורגיה גאורגיה | איטלקית, אנגלית, גרמנית, ספרדית, צרפתית | תורניקה קיפיאני | "Take Me As I Am" | קח אותי כמו שאני |
| 17 | בולגריה בולגריה | אנגלית | ויקטוריה גאורגייבה | "Tears Getting Sober" | דמעות מפכחות |
| 18 | לטביה לטביה | אנגלית | סמנטה טינה | "Still Breathing" | עדיין נושמת |
המדינות המשתתפות > גמר

| סדר | מדינה | שפה | אמן | שיר | תרגום |
| --- | --- | --- | --- | --- | --- |
| 23 | הולנד הולנד | אנגלית | ז'אנגו מקרוי | "Grow" | לגדול |
| — | איטליה איטליה | איטלקית | דיודאטו | "Fai rumore" | עושה רעש |
| — | גרמניה גרמניה | אנגלית | בן דוליץ' | "Violent Thing" | דבר אלים |
| — | הממלכה המאוחדת הממלכה המאוחדת | אנגלית | ג'יימס ניומן | "My Last Breath" | הנשימה האחרונה שלי |
| — | ספרד ספרד | ספרדית | בלאס קנטו | "Universo" | יקום |
| — | צרפת צרפת | אנגלית וצרפתית | טום לב | "The Best in Me" | הטוב ביותר שבי |
מדינות אחרות

הזכאות להשתתפות פוטנציאלית בתחרות האירוויזיון דורשת מרשתות השידור הארצי להיות חברות באיגוד השידור האירופי, על מנת שיוכלו לשדר את התחרות דרך רשת האירוויזיון. איגוד השידור האירופי שלח הזמנה להשתתפות בתחרות לכל החברים הפעילים בטווח השידור. בניגוד לשנים קודמות, אוסטרליה לא נזקקה להזמנה לתחרות של 2020, כיוון שניתנה לה רשות להשתתף בתחרות עד שנת 2023.
מדינות אחרות > ארצות אירופאיות באיגוד

אנדורה אנדורה – במרץ 2019 הצהירה רשות השידור האנדורית RTVA כי הם יהיו פתוחים לשתף פעולה עם השדרנית הקטלאנית TVC כדי להשתתף בתחרויות עתידיות. שתי רשויות השידור שיתפו פעולה בעבר כשאנדורה השתתפה לראשונה בתחרות 2004. במאי 2019, RTVA אישרה כי לא ישתתפו בתחרות 2020. בנובמבר 2019 הצהירה מפלגת השלטון של אנדורה (דמוקרטים למען אנדורה) כי RTVA תחזור בסופו של דבר לתחרות, בזמן שהערכת עלות היא תנאי מוקדם. אנדורה השתתפה לאחרונה בתחרות 2009, לאחר מכן פרשה בגלל בעיות כלכליות.
בוסניה והרצגובינה בוסניה והרצגובינה – בדצמבר 2018 הצהירה ליילה באבוביץ', מנהלת רדיו וטלוויזיה בבוסניה והרצגובינה (BHRT), כי החזרה לתחרות הייתה המטרה העיקרית של BHRT, אך גם מצבה הכלכלי, הקשה לחזור לתחרות 2020. ביולי 2019 אישרה BHRT שהם לא יוכלו לחזור בגלל סנקציות שהטיל ה-EBU כתוצאה מחובה של רשות השידור עם הארגון. בוסניה והרצגובינה השתתפה לאחרונה בתחרות 2016.
הונגריה הונגריה - באוקטובר 2019, הצהירה רשות השידור ההונגרית (MTVA) כי "A Dal", אשר שימשה כתהליך הבחירה הלאומי משנת 2012, לא תשמש לבחירת נציג הונגריה לתחרות 2020, ובמקום להתמקד באירוויזיון, יוצרי "A Dal" רוצים להתמקד יותר בתמיכה בסצנת הפופ ההונגרית. אי-השתתפותה של הונגריה אושרה עם פרסום רשימת המשתתפים המלאה על ידי ה-EBU. הפרישה באה כמהלך נגד קהילת הלהט"ב בקרב הנהגת הונגריה ו-MTVA; אף על פי שהשדרן לא נתן שום סיבה רשמית לפרישה, גורם פנים שדיבר עם האתר Index.hu הצהיר כי התחרות נחשבת ל"גאה מדי" מכדי ש-MTVA תשתתף בה. מאוחר יותר, MTVA הכחישה זאת.
טורקיה טורקיה - בספטמבר 2019 הוכרז על ידי ה-EBU, שהרשות לרדיו ולטלוויזיה בטורקיה (TRT) לא נרשמה להתמודד בתחרות 2020. ההשתתפות האחרונה של טורקיה הייתה בשנת 2012.
לוקסמבורג לוקסמבורג – מכיוון שלוקסמבורג לא השתתפה בתחרות מאז 1993, נשמעו קריאות גוברות, על מנת שיחזרו לתחרות בשנת 2019. במאי 2019, אן-מארי דוד, שזכתה בתחרות 1973 עבור לוקסמבורג, קראה לאומה שלה לחזור לתחרות, בזמן שהוגשה עצומה של מעריצים בדרישה, שלוקסמבורג תחזור לתחרות, העצומה נשלחה לרשות השידור RTL וללשכת הנבחרים בלוקסמבורג. בשנים קודמות הצהירה RTL כי הם לא יחזרו לתחרות בגלל חששות כספיים והאמונה כי מדינות קטנות יותר לא יכולות להצליח באירועי אירוויזיון מודרניים. ביוני 2019 פתחה לשכת הנבחרים עצומה משל עצמה, שקיבלה חתימות עד 1 באוגוסט 2019. אולם ביולי 2019 הצהירה רשות השידור, שהם לא ישתתפו בתחרות 2020 מכיוון שהתחרות תהווה עומס כלכלי עליהם ומכיוון שהם מתמקדים בתכני חדשות במקום במוזיקה ובידור.
מונטנגרו מונטנגרו – רשות השידור המונטנגרית RTCG אישרה את השתתפותה בספטמבר 2019. עם זאת, רשות השידור הודיע לאתר ESCToday בנובמבר כי ההשתתפות בתחרות 2020 לא תתאפשר. המנהל הכללי של RTCG, בוז'ידאר סונדיץ', ערער על הצהרה זו וקבע כי טרם התקבלה החלטה. מונטנגרו לא הופיעה ברשימת המשתתפים הסופית, ו-RTCG הצהירה אחר כך כי הם פרשו בגלל "תוצאות צנועות" ונושאים כספיים. הכסף שהיה אמור לשמש לדמי ההשתתפות בתחרות, הוקצה במקום זאת לרכישת מכוניות חדשות שישמשו את עובדי RTCG. אי-השתתפותה של מונטנגרו אושרה עם פרסום רשימת המשתתפים המלאה על ידי ה-EBU.
מונקו מונקו – רשת השידור של מונקו TMC אישרה באוגוסט 2019 שהיא לא תשתתף בתחרות 2020. מונקו השתתפה בפעם האחרונה בשנת 2006.
סלובקיה סלובקיה – ביוני 2019 הודיעה רשות השידור הסלובקית RTVS כי הם לא ישתתפו בתחרות 2020 בגלל חוסר התעניינות מצד הציבור הסלובקי. סלובקיה השתתפה לאחרונה בתחרות 2012.
מדינות אחרות > ארצות מחוץ לאירופה באיגוד

קזחסטן קזחסטן – בנובמבר 2018 הצהיר יון אולה סאנד, המפקח על התחרות, כי השתתפותה של קזחסטן בתחרות מצריכה דיון בקבוצת הייחוס של התחרות. קזחסטן, באמצעות חברותה החלקית ל-EBU רשות השידור הקזחית, הוזמנה בעבר להשתתף בתחרות אירוויזיון הילדים על ידי קבוצת ההתייחסות של אותה תחרות, אם כי אין לכך כל השפעה על השתתפותם בתחרות הראשית. ה-EBU הצהיר בספטמבר 2019 כי אין בכוונתם להזמין את קזחסטן לתחרות 2020.
מדינות אחרות > רשתות שידור שאינן חברות באיגוד

ליכטנשטיין ליכטנשטיין – באוגוסט 2019, רשת השידור 1FLTV הודיעה כי היא פסלה את הצטרפותה לתחרות 2020. רשת השידור ניסתה להפוך לחברה באיגוד השידור האירופי בעבר אך עצרה את תוכניותיה כשמנהלה, פיטר קולבל, נפטר במפתיע. היא גם תצטרך את הגיבוי של ממשלת ליכטנשטיין כדי שתוכל לשאת בעלויות כחברה באיגוד השידור האירופי ולשלם את דמי ההשתתפות בגין האירוויזיון.
קוסובו קוסובו – ביוני 2018 הצהיר מנטור שאלא, המנכ"ל של רשות השידור הקוסובית RTK שהוא מנסה לצרפם כחברים ב-EBU בתקווה שיוכלו להשתתף לראשונה בתחרות 2020. ביוני 2019, בעצרת הכללית ה-82 של ה-EBU, חברי ה-EBU הצביעו נגד ביטול חברות איגוד הטלקומוניקציה הבינלאומי (ITU) כדרישה להצטרף ל-EBU, ולכן RTK לא יכלה להצטרף ל-EBU בזמן לתחרות 2020.
מבצעים חוזרים

| מדינה | מבצע | שנה | מקום |
| --- | --- | --- | --- |
| אוסטריה אוסטריה | וינסנט בואנו | 2017 (כזמר ליווי) | 16 |
| יוון יוון | סטפניה ליבראקאקיס | 2016 (כנציגת הולנד באירוויזיון הילדים, חלק מההרכב kisses) | 8 |
| מולדובה מולדובה | נטליה גורדיינקו | 2006 (כחלק מצמד) | 20 |
| מלטה מלטה | דסטיני צ'וקוניארה | 2015 (אירוויזיון הילדים) | 1 |
| מלטה מלטה | דסטיני צ'וקוניארה | 2019 (כזמרת ליווי) | 14 |
| מקדוניה הצפונית מקדוניה הצפונית | וסיל גרוונלייב | 2019 (כזמר ליווי) | 7 |
| סן מרינו סן מרינו | סנהיט | 2011 | 16 (בחצי גמר) |
| סרביה סרביה | סאניה ווצ'יץ' (חלק מהוריקן) | 2016 | 18 |
| שוודיה שוודיה | The Mamas | 2019 (כזמרות ליווי) | 5 |
פרשנים ומגישי הניקוד > מדינות משתתפות

אוסטריה אוסטריה – (ORF1, כל ההופעות).
אוסטרליה אוסטרליה – (SBS, כל ההופעות).
איטליה איטליה – (Rai 4, חצאי-הגמר); (Rai 1, הגמר); (Rai Radio 2, הגמר).
בלארוס בלארוס – יבגני פרלין (Belarus-1 ו-Belarus 24, כל ההופעות).
גרמניה גרמניה – פיטר אורבן ומיכאל שולטה (One, חצאי-הגמר; Das Erste, One ודויטשה ולה, הגמר).
הממלכה המאוחדת הממלכה המאוחדת – סקוט מילס ורילן קלארק-ניל (BBC Four, חצאי-הגמר); גרהם נורטון (BBC One, הגמר); קן ברוס (BBC Radio 2, הגמר).
יוון יוון – מריה קוזקו וג'ורג' קפוטידיס (תאגיד השידור היווני, כל ההופעות).
ישראל ישראל – גאולה אבן-סער ואסף ליברמן (כאן 11, כל ההופעות). מגישת הניקוד הישראלי: לוסי איוב.
נורווגיה נורווגיה – (NRK1, כל ההופעות).
פינלנד פינלנד – (Yle TV1, הגמר).
צרפת צרפת – (France 2, גמר).
רומניה רומניה – (TVR1, TVR 1 HD ו-TVRi, כל ההופעות).
שווייץ שווייץ – גרמנית (SRF info, חצי-הגמר הראשון; SRF zwei, חצי-הגמר השני; SRF 1, הגמר).
פרשנים ומגישי הניקוד > מדינות שאינן משתתפות

קנדה קנדה – (Omni Television).
השלכות מגפת נגיף הקורונה

בשנת 2020 מגפת הקורונה, שפרצה בסין, התפשטה למדינות אחרות ברחבי העולם ועוררה חששות בנוגע לקיום תחרות האירוויזיון. ב-6 במרץ 2020 הצהירה NPO, רשת השידור ההולנדית, כי "מארגני האירוויזיון יפעלו על פי הנחייתם של רשויות הבריאות בהחלטה באיזו צורה יתקיים האירוע, שייערך מ-12 עד 16 במאי. בחודש מרץ, הרשויות בדנמרק דחקו בביטול אירועים עם יותר מאלף צופים כדי להגביל את התפשטות הנגיף. זה הביא לכך שהגמר הלאומי הדני נערך ללא קהל חי. נציגים משוודיה, פינלנד, ישראל, שווייץ, איטליה ויוון לא השתתפו בכנס ראשי המשלחות ב-9 במרץ 2020. יון אולה סאנד השתתף בפגישה מרחוק לאחר שהושגה הגבלת נסיעות לעובדי איגוד השידור האירופי עד 13 במרץ וזאת כתוצאה לאחר שעובד חלה בנגיף. עדן אלנה, הנציגה הישראלית, חשפה כי היא לא תיסע להולנד כדי לצלם את הגלויה שלה כאמצעי זהירות ל-COVID-19. השדרן ההולנדי ציין שהם ינסו למצוא דרך אחרת לצלם את הגלויה שלה. הנציגים הליטאים, דה רופ, ביטלו גם הם את נסיעתם לצילומי הגלויה ואת השתתפותם במסיבות לפני התחרות בלונדון ובאמסטרדם. הנציגה הבולגרית ויקטוריה גאורגייבה גם ביטלה את השתתפותה במסיבות לפני התחרות בלונדון ובאמסטרדם.
ב-13 במרץ 2020, האירוויזיון-ספרד, מארגני המסיבה המקדימה שתוכננה ל-10 עד 11 באפריל במדריד, הודיעו כי היא תידחה בשל איומי הנגיף עד להודעה חדשה. באותו יום הודיעו מארגני "Israel Calling", מסיבת קדם מתוכננת בתל אביב, כי תבוטל. ב-16 במרץ 2020 הודיעו מארגני "Eurovision in Concert", מסיבת קדם המתוכננת באמסטרדם, כי תבוטל. באותו יום הודיעו מארגני "London Eurovision Party" כי היא תידחה בשל איומי הנגיף עד להודעה חדשה.
ב-18 במרץ 2020 הוחלט כי תחרות האירוויזיון 2020 עצמה תבוטל כתוצאה מהמגפה. קבוצת ההתייחסות לתחרות בוחנת את האפשרות לאפשר לשירים שנבחרו לתחרות 2020, לקחת חלק בשנה שלאחר מכן. זו הפעם הראשונה בה התחרות מתבטלת ב-65 שנות קיומה. ב-20 במרץ 2020 קבוצת ההתייחסות, החליטה כי בהתאם לכללי האירוויזיון, שירי השנה לא יהיו זכאים להתמודד כאשר התחרות תחזור בשנת 2021. עוד נאמר שעל פי שיקול דעתם של רשתות השידור המשתתפות רשאיות להחליט אילו אמנים ישלחו בשנת 2021, בין אם הנציג לשנת 2020 או אחד חדש.
הפקה

תחרות האירוויזיון 2020 היא הפקה משותפת בין שלושה ארגוני טלוויזיה הולנדים קשורים—AVROTROS, NOS ו-NPO—שכל אחד מהם קיבל תפקיד אחר. סייטה בקקר ואינגה ואן דה וורד משמשים כמפיקים בפועל בזמן שאמילי סיקינגה וג'סיקה סטאם הם סגני המפיקים. באוגוסט 2019, מרניקס כרטיס ומארק פוז הוכרזו כבמאים של שלוש ההופעות החיות, כמו גם גרבן בקקר כאחראי הראשי על המופע. קורנלד מאס משמש כיועץ יצירתי. יון אולה סאנד ממשיך את תפקידו כמפקח בכיר של התחרות, כפי שעשה מאז שהחל ב-2011, אם כי מתכוון לפרוש לאחר תחרות 2020.
הפקה > שחרור וידאו על פי דרישה

שירות וידאו על פי דרישה של נטפליקס חתם על הסכם עם איגוד השידור האירופי ביולי 2019 שיאפשר להם להפיץ את תחרות האירוויזיון 2020 בארצות הברית.
האלבום הרשמי

אירוויזיון: רוטרדם 2020 הוא אלבום האוסף הרשמי של התחרות, שהורכב על ידי איגוד השידור האירופי והיה צריך לצאת לאור על ידי יוניברסל מיוזיק גרופ פיזית ודיגיטלית ב-17 באפריל 2020, אך נדחה ל-8 במאי 2020. ומאוחר יותר נדחה ל-15 במאי 2020. האלבום כולל את כל 41 המדינות שיהיו צריכות להשתתף.
האלבום הרשמי > מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  גרמניה | GfK – טופ 100 | 2 |
|  הממלכה המאוחדת | מצעד האלבומים הבריטי | 2 |
אזכורים בתרבות הפופולרית

הסרט "תחרות הזמר של האירוויזיון: סיפורה של Fire Saga" מספר את סיפורה של להקת "Fire Saga" הבדיונית שמייצגת כביכול את איסלנד בתחרות האירוויזיון. בסרט, שצולם לפני מגפת הקורונה, התחרות מתקיימת והלהקה משתתפת אך נפסלת מאחר שאינה מבצעת את השיר עמו נרשמה לתחרות. במציאות הייתה אמורה לייצג את איסלנד הזמרת דאדי פרייר בשירה "Think About Things".
ראו גם

אירוויזיון למוזיקאים צעירים 2020
אירוויזיון הילדים 2020
ניל דיימונד

| --- | --- |

דיימונד ב-2012
 לידה:  24 בינואר 1941 (בן 84) ברוקלין, ניו יורק
 שם לידה:  ניל לזלי דיימונד
 מוקד פעילות:  ארצות הברית 
 תקופת הפעילות:  מ-1958
 מקום לימודים:  תיכון ארסמוס הול, בית ספר ע"ש אברהם לינקולן, The Center for Early Education 
 עיסוק:  זמר, פזמונאי, נגן
 סוגה:  רוק, פופ, פולק, קאנטרי
 סוג קול:  בריטון 
 שפה מועדפת:  אנגלית 
 כלי נגינה:  גיטרה, פסנתר
 חברת תקליטים:  קפיטול רקורדס, MCA רקורדס, Bang Records, קולומביה רקורדס, פיליפס רקורדס 
 פרסים והוקרה:  איש השנה של MusiCares (2009)  פרס פטל הזהב - השחקן הגרוע ביותר (1981)  היכל התהילה של הרוק אנד רול (2011)  פרס ג'וני מרסר (2018)  פרס מרכז קנדי  כוכב בשדרת הכוכבים בהוליווד 
 www.neildiamond.com
 פרופיל ב-IMDb
 
ניל לזלי דיימונד (באנגלית: Neil Leslie Diamond; נולד ב-24 בינואר 1941) הוא זמר-יוצר יהודי-אמריקאי בן לעקיבא דיימונד ורוז לבית רפפורט. עד כה הוציא דיימונד 31 אלבומי אולפן ושבעה אלבומי הופעה שנמכרו ברחבי העולם במעל ל-125 מיליון עותקים. ב-2011 הוא הוכנס להיכל התהילה של הרוק אנד רול.
מחזמר ביוגרפי

בקיץ 2022 עלה על במות ברודוויי המחזמר "A Beautiful Noise"', כשם אלבומו העשירי של דיימונד, המחיז את חייו ושיריו. 
הצגות התקיימו בתיאטרון "אמרסון קולוניאל" בבוסטון, מסצ'וסטס.
מיכאל כהן (רב)

ערך זה עוסק ברבה של פולדא. אם התכוונתם לרבה של באזל, ראו .
הרב (משה) מיכאל כַּהן (ה'תר"ט, 1849 – ה'תר"פ, 1920) היה הרב המחוזי ואב בית הדין של פולדה שבגרמניה.
ביוגרפיה

כהן נולד בהילדסהיים שבגרמניה, בנם של נפתלי הרץ ורגינה כהן. למד בבית המדרש לרבנים בברלין והיה מתלמידי הרב עזריאל הילדסהיימר.
הרב כהן היה פעיל מאוד בחיי הדת בגרמניה ובמחוז רבנותו. ארגן מחדש את השחיטה הכשרה. השגיח על כתיבת ספרי תורה ותפילין, שכונו "תפילין של פולדה" והתקבלו גם על ידי יהודי מזרח אירופה. הוא ארגן כנסים שבהם לובנו בעיות דתיות בקהילות גרמניה. במלחמת העולם הראשונה ארגן תמיכה למשפחות שבהן שרתו בעלים בצבא ודאג לשבויים יהודים בגרמניה. בזמן עלילת דם בהונגריה,[דרושה הבהרה] השיג אישור מבישוף חשוב שאין צורך בדם לצורכי פולחן.
הרב כהן נבחר לנשיא אגודה של יהדות עולמית שנוסדה על ידי רבנים מזרח אירופאיים.[דרושה הבהרה]
המצאת השפופרת למציצה בברית המילה

בתקופתו של הרב כהן התפתח מדע הרפואה וגברה המודעות לזיהומים. בעקבות זאת הפכה המציצה בברית המילה מטרה להתנגדות כללית, ורבים מקרב היהודים האורתודוקסים ביטלו אותה למעשה.
בשנות ה-80 של המאה ה-19 חקר הרב כהן את הנושא ונועץ בכתב ובעל פה עם רופאים בכל גרמניה, עד שהגיע למסקנה שעם שפופרת חלולה שבתוכה מעט צמר גפן ניתן לבצע את פעולת המציצה בלא חשש להידבקות במחלה, לא של התינוק על ידי המוהל ולא של המוהל על ידי התינוק, וכן להמעיט במידה מסוימת את הבעיה האסתטית הכרוכה במציצה הרגילה. ההמצאה שלו זכתה לתמיכתם של רופאים, ובראשם ד"ר רוברט קוך.
השפופרת קיבלה הסכמה, לכתחילה או לפחות בשעת הדחק, של גדולי הפוסקים בדור, ובהם: רבי יצחק אלחנן ספקטור, רבי יחיאל מיכל אפשטיין, הרב אברהם יצחק הכהן קוק ועוד. רש"ר הירש הגיב על ההמצאה בחיוב רב וכתב: "לכן שמח לבנו בקבלת ההצעה מצד הרופאים... שהציעו שיטה חדשה על ידה אין אפשרות של הדבקות וגם יוצאים בזה חובת מציצה לפי הש"ס והפוסקים" (שמש מרפא יורה דעה סימן נה). אולם לאחר שהביע את שמחתו, הוא מסייג וכותב כי "את הצעת השפופרת אנחנו לא מביאים עבור אלה שמוצצין בפה כדין, אלא עבור אלה שלא עשו עד עכשיו את המציצה, או משום פחד חולי או משום פקודת השלטונות".
לעומת זאת, רוב רבני הונגריה וארץ ישראל התנגדו לשפופרת, על פי הכלל "חדש אסור מן התורה".
לקריאה נוספת

ידידה רוזנברג, הרב מיכאל כַהן – פולדא, תר"ט-תר"פ. חייו ופועלו. מאה שנה לפטירתו, הובא לדפוס על ידי צבי כהן, כפר פינס, תש"פ
מגפת הקורונה בגינאה המשוונית

| --- | --- |

 תקופת המגפה:  14 במרץ 2020 – הווה (5 שנים)
 במדינות או באזורים:  גינאה המשוונית גינאה המשוונית
 מוקד התפרצות:  ספרד מדריד, ספרד
 פתוגן:  SARS-CoV-2
 מקרי מוות:  183‏
 מקרי הדבקה:  17,229‏   • 139 מהם חולים פעילים     • 5 מתוכם במצב קשה
 הבריאו:  16,907‏ רענון נתונים
 
מגפת הקורונה בגינאה המשוונית פרצה ב-14 במרץ 2020, לאחר אישה בת 42 שחזרה לגינאה המשוונית ממדריד אובחנה חיובית לנגיף.
ציר זמן

ב-18 במרץ, אושרו בסך הכל 4 מקרים. כל המקרים היו מהטיסה הבין יבשתית.
ב-19 במרץ, אושרו 2 מקרים חדשים ובסך הכל אושרו 6 מקרים. מקרה חדש אחד היה גבר פורטוגזי בן 46, שנכנס לטיסה הבין-יבשתית; המקרה השני היה גבר ספרדי בן 68, שנכנס בטיסת אייר פראנס.
נכון ל-24 במרץ, ישנם 9 חולים במדינה, כולם נדבקו מחוץ למדינה. טרם נרשמו מקרים מאושרים של התפשטות קהילתית במדינה.
הערות שוליים

1 2 3  COVID-19 Coronavirus Outbreak, by Worldometer, מתוך אתר Worldometer, נכון לתאריך 22 במאי 2023, 11:03 שעון ישראל
↑  COVID-19: Guinea Ecuatorial confirma el cuarto caso de coronavirus, ahoraeg, ‏marzo 18, 2020
↑  Sarilusi Tarifa, Continúan los casos de COVID 19 en Guinea Ecuatorial, guinea ecuatorial press, ‏19 במרץ 2020
↑  AfricaNews, Africa - Outbreak Brief #10: Coronavirus Disease 2019 (COVID-19) Pandemic, Africanews, ‏24 במרץ 2020 (באנגלית)
רצועת עזה
גאוגרפיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
חבל עזה הוא חלק ממישור חוף הנגב המשתרע בין חבל ימית בדרום וחולות כרמיה בצפון. חבל עזה מהווה המשך ישיר של מישור החוף הדרומי הבנוי משלושה רכסי כורכר עיקריים וביניהם עמקי מרזבה. חבל עזה הוא קצהו הדרומי ביותר של מבנה זה; מדרום לח'אן יונס הולכים קווי הרכסים ומטשטשים, ומדרום לרפיח אין הם מצויים כלל. הרצועה גובלת בים התיכון בצפון-מערב, במצרים בדרום ובישראל מצפון, מזרח ודרום. אורכה של רצועת עזה הוא כ-41 קילומטרים, רוחבה הוא בין 5.7 ל-12 ק"מ וסך שטחה הוא 365 קמ"ר. דרך צלאח א-דין חוצה את הרצועה מצפון לדרום. אדמיניסטרטיבית, מחולקת הרצועה ל-5 נפות: נפת צפון עזה, נפת עזה, נפת דיר אל-בלח, נפת ח'אן יונס ונפת רפיח.
אוכלוסייה

העיר הראשית ברצועה היא עזה. כמו כן, נמצאות בתחומה הערים בית חאנון, בית לאהיא, ג'באליה, דיר אל-בלח, ח'אן יונס, בני סוהילה ורפיח, ומחנות הפליטים: ג'באליה, שאטי, נוסייראת, דיר אל-בלח, ח'אן יונס, אל-מע'אזי, אל-בורייג' ורפיח.
על פי נתוני ה-CIA ל-2023 מתגוררים ברצועת עזה כ-2.1 מיליון תושבים, מתוכם כמיליון פליטים וכחצי מיליון מתגוררים במחנות פליטים. רצועת עזה נמצאת במוקד בעיית הפליטים. חמישית מאוכלוסיית הפליטים הפלסטינים יושבים בחבל עזה והם מהווים את מרבית האוכלוסייה בחבל כולו. כשבעים וחמישה אחוזים מהאוכלוסייה מתגוררים בערים. שיעור הריבוי הטבעי ברצועת עזה הוא מהגבוהים בעולם ועומד על כ־2.05%. נכון לאמצע 2013, 53% מהאוכלוסייה הייתה מתחת לגיל 18 (900,745 נפש). צפיפות האוכלוסייה ברצועת עזה מאפיינת אזור עירוני. קיימים בעולם אזורים נוספים אשר מאופיינים בשטח עירוני רצוף (דוגמת סינגפור, הונג קונג, בחריין, מונקו ואפילו גוש דן), אך התוצר הלאומי לנפש ברצועה הוא עשירית מהתוצר האופייני לאזורים אלו. האזור הצפוף ביותר הוא אזור העיר עזה בו עומדת הצפיפות על 6,859 נפש לקמ"ר.
על פי מרכז המידע למודיעין ולטרור על שם אלוף מאיר עמית מספר היוצאים את רצועת עזה מאז עליית החמאס בשנת 2007 היה בין 250–350 אלף, ושבשנת 2023 הייתה עלייה גדולה בהגירת צעירים החוצה מהרצועה. לעומת זאת, נתוני ה-CIA מציינים לשנת 2023 מאזן הגירה שלילי של 3.8 ל-1,000 תושבים, המקביל לכ-8,000 בשנה.
מאז כיבוש רצועת עזה ב-1967 ועד האינתיפאדה הראשונה ב-1988 אפשרה ישראל תנועה יחסית חופשית של תושבי רצועת עזה בין הרצועה, הגדה המערבית וישראל. במהלך האינתיפאדה הראשונה בוטל היתר היציאה הכללי מהרצועה, והחל מ-1991 החלה ישראל לדרוש היתרים אישיים עבור מעבר בין ישראל, רצועת עזה והגדה המערבית. עוד לפני ביצוע תוכנית ההתנתקות ישראל הגבילה את המעבר אליה לצרכים רפואיים למצבים בהם לא קיים טיפול רפואי חלופי ברצועה, (בניגוד למדיניות הכניסה מיהודה ושומרון), זאת כל עוד אין מניעה ביטחונית. מגבלות אלו הוחמרו במהלך האינתיפאדה השנייה ולאחר הטלת הסגר האזרחי על הרצועה, שהוטל בעקבות השתלטות החמאס על הרצועה. בספטמבר 2007 החליט הקבינט המדיני ביטחוני להגביל את התנועה של אנשים בין ישראל והרצועה. מאז עד מלחמת חרבות ברזל, ישראל אפשרה את יציאתם של תושבי הרצועה דרך מעבר ארז לצורך הגעה לישראל או לגדה המערבית רק עבור רשימה מוגבלת של סוחרים, חולים ומלוויהם (בדרכם לטיפול בבתי חולים בישראל או בגדה), ולמקרים מועטים של ביקורי משפחות. ביקורי המשפחות (בגדה המערבית או בישראל) מתאפשרים רק עבור תושבי הרצועה אשר אין כנגדם מניעה ביטחונית, המבקשים לפגוש קרוב משפחה מדרגה ראשונה, במקרים הבאים: מוות או חתונה, מחלה או אשפוז ממושך של קרוב המשפחה. ביקורי קרובים מדרגה ראשונה מתאפשרים גם עבור מי שקרוביהם כלואים בבתי הסוהר בישראל, ובמקרים כאלו הביקור אינו מותנה בהיעדר מניעה ביטחונית. גם לגבי טיפולים רפואיים הוחמרו התנאים והם ניתנים רק במקרים רפואיים דחופים ובמקרים בהם הוחל בעבר בטיפולים בחולה כרוני.
הרוב המוחלט של תושבי רצועת עזה הם מוסלמים. אוכלוסיית הרצועה כוללת כמה אלפים של נוצרים.
אוכלוסייה > יהודים > היסטוריה

יהודים ישבו בעזה לסירוגין, מהמאה השנייה לפנה"ס ועד מאורעות תרפ"ט ומלחמת העצמאות. בעיר עזה נמצא בית כנסת עתיק מהמאה ה־6. מיהודי העיר התפרסמו רבי ישראל נג'ארה, ששימש כרב הקהילה, ונתן העזתי.
אוכלוסייה > יהודים > לאחר מלחמת ששת הימים

עד נסיגת ישראל מהשטח, היו בו יישובים ישראלים ובהם כ-8,900 תושבים יהודים. רוב היישובים היהודים שכנו בדרום מערב הרצועה, בגוש קטיף, וכולם נהרסו בידי ישראל לאחר פינוי תושביהם.